Diari Oficial de la Generalitat Valenciana


Sumari del DOGV 5762, del 14-05-2008 (2008/4621)

Assumpte civil 000691/2007. Notificació de la sentència a Eusebio Alves Oliveira.
---------------------------------------------------------------------------------

### Dades del document

Número de DOGV
:   5762

Data del DOGV
:   14-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4621


Data del document
:   11-03-2008

Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil 000691/2007. Notificació de la sentència a Eusebio Alves Oliveira. [2008/4621]  
Part demandant: Carlos Romero González de Peredo.  
Part demandada: Eusebio Alves Oliveira.  
En el judici referenciat, s'ha dictat la resolució que té el text literal següent:  
«Sentència número 000044/2008  
Castelló de la Plana, 28 de febrer de 2008   
Mª Dolores Balado Margelí, magistrada jutgessa del Jutjat de Primera Instància número 5 de Castelló de la Plana, ha vist estes actuacions de judici de desnonament per falta de pagament i reclamació de quantitat número 691/2007, promogudes per la procuradora Francisca Marquet Balmes, en nom i representació de Carlos Romero González de Peredo assistit de la lletrada Ana Monraval Peris, contra Eusebio Alves Oliveira, rebel en esta causa.  
Pronuncia esta en base al següent,  
Antecedents de fet  
Primer. La procuradora Francisca Marquet Balmes, en nom i representació de Carlos Romero González de Peredo, va formular la demanda de judici de desnonament per falta de pagament i reclamació de quantitat contra Eusebio Alves Oliveira, en la qual després d'exposar els fets i fonaments que va estimar oportuns va acabar suplicant es dictara sentència per la qual es declarara:  
1. Que es correspon al desnonament de l'avinguda del Far número 22, edifici Mirasierra, apartament 508, d'Orpesa 12016 per falta de pagament, amb l'advertiment al demandat Eusebio Alves de Oliveira, que tindrà lloc el seu llançament si no procedix al seu desallotjament.  
2. Condemnar el demandat, al pagament a la meua poderdant de la suma de tres mil quatre-cents vint euros (3.420 euros) en concepte de rendes endeutades, així com assimilades i altres rendes que es produïsquen durant la tramitació del procediment.  
3. amb expressa condemna en costes al demandat.  
Segon. Admesa a tràmit la demanda, es va convocar en deguda forma a les parts a judici verbal, sense que el demandat haja comparegut en legal forma per la qual cosa va ser declarat en rebel·lia. La part actora es ratifica en la demanda i de conformitat amb el que interessa en la pètita d'esta amplia l'import reclamat al corresponent a les rendes vençudes en els mesos posteriors a la presentació de la demanda fins a este mes, que ascendix l'import total reclamat a 6.460 euros.  
I, rebut el plet a prova es practicaren les pertinents de les propostes, i les actuacions quedaren concluses per a dictar sentència.  
Tercer. En este procediment s'han complit tots els tràmits legals.  
Fonaments jurídics  
Primer. La part actora exercita acció de resolució del contracte per falta de pagament de l'article 27.2 i 35 de la Llei d'Arrendaments Urbans, acumulada a l'acció de reclamació de quantitat per rendes impagades d'acord amb l'article 438.3.3ª de la Llei d'Enjudiciament Civil, que permet l'esmentada acumulació. L'article 27.2-a) de la Llei d'Arrendaments Urbans contempla com a causa de resolució de ple dret del contracte a instàncies de l'arrendador, «la falta de pagament de la renda o, si s'escau, de qualsevol de les quantitats el pagament de les quals haja assumit o corresponga a l'arrendatari».  
Segon. A través de la documental aportada la part actora acredita que en data 26 d'agost de 2006 va subscriure contracte d'arrendament sobre l'habitatge situat a l'avinguda del Far, número 22, edifici Mirasierra, apartament 508 de la localitat d'Orpesa, de la propietat amb la demandada com a arrendatària, amb una duració inicial d'un any, i preu de 4.560 euros anuals i mensual de 380 euros. Aporta com a document número 1 l'esmentat contracte d'arrendament subscrit per les parts contractants.  
Al·lega, la part actora, que el demandat ha incomplit les obligacions de pagament de la renda des del mes de setembre de 2006, que reclama a través d'este plet.  
Contra la pretensió exercitada per la part actora els demandats no compareixen en legal forma a l'acte del judici en defensa de les pretensions malgrat estar citat personalment i amb totes les formalitats legals.  
I, pel que fa a l'acció de reclamació de rendes i despeses derivades de l'arrendament, a efectes de prova és fonamental la documental a través de la qual la part actora acredita l'existència del contracte, i respecte de l'impagament es convertix en una prova diabòlica per a ell, i correspon a la part demandada la càrrega de la prova que es troba al corrent en el pagament precisament per tractar-se d'un fet positiu, en este sentit disposa l'article 444.1 de la Llei d'Enjudiciament Civil que quan en el judici verbal es pretén la recuperació de la finca rústica o urbana, donada en arrendament per impagament de la renda o quantitat assimilada sols es permetrà al demandat «al·legar i provar el pagament...»., sent-ne molt més fàcil per a la part actora demostrar que havia pagat presentant la documental acreditativa.  
Per la qual cosa en virtut del que disposen els articles esmentats i davant la falta de prova acreditativa que el demandat es troba al corrent en el pagament de les rendes reclamades procedix estimar la demanda íntegra, amb la consegüent resolució del contracte a l'empara de la causa abans esmentada i es condemna la part demandada al pagament de la quantitat reclamada.  
Segon. Per aplicació de l'article 394 de la Llei d'Enjudiciament Civil, i amb l'estimació de la demanda les costes d'este procediment s'imposaran a la part demandada.  
Vistos els preceptes legals esmentats i altres de pertinent aplicació,  
Dispositiva  
Que amb l'estimació de la demanda formulada per la procuradora Francisca Marquet Balmes, en nom i representació de Carlos Romero González de Peredo contra Eusebio Alves de Oliveira, es declara resolt el contracte d'arrendament subscrit per les parts en data 1 de maig de 2005 sobre l'habitatge situat a l'avinguda del Far, número 22, edifici Mirasierra, apartament 508, de la localitat d'Orpesa, es condemna la part demandada a deixar este habitatge lliure i a disposició de l'actora, i feu-li saber, que sent-ne condemnatòria la sentència, si no es recorre, es procedirà al llançament el dia 7 d'abril de 2008 a les 11.00 hores si ho sol·licitara el demandant en la forma prevista en l'article 549 de la Llei d'Enjudiciament Civil. I, es condemna la part demandada a pagar a la part actora la suma de sis mil quatre-cents seixanta euros (6.460 euros), en concepte de rendes vençudes fins a este mes inclòs, així com les que vagen vencent i que es produïsquen durant la tramitació d'esta causa.  
Amb expressa imposició de les costes processals a la part demandada.  
Notifiqueu esta resolució a les parts, i feu-los saber que contra esta es pot interposar recurs d'apel·lació en el termini de cinc dies, el qual no s'admetrà al demandat, si no acredita, en interposar-lo, tindre satisfetes les rendes vençudes i les que d'acord amb el contracte haja de pagar avançades, o si no les consigna judicialment o notarialment, i que es tramitarà conforme a les normes de la Llei 1/2000.  
Així esta és la meua sentència, que s'unirà al llibre que corresponga, amb la testimoniança prèvia en les actuacions de les quals provenen, que pronuncie, mane i firme».  
En atenció al desconeixement de l'actual domicili o residència de la part demandada, Eusebio Alves Oliveira, per provisió d'esta data el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat, així com en el Diari Oficial de la Comunitat Valenciana per a dur a efecte la diligència de notificació de la sentència al demandat rebel Eusebio Alves Oliveira.  
Castelló de la Plana, 11 de març de 2008.- El secretari judicial: Javier García Bayo.